- 5. Пројекат 18034013 : Помоћ здравственим установама у условима заразне болести COVID - 19 на територији Аутономне покрајине Војводине

Наредбом Покрајинског штаба за ванредне ситуације број: 82 - 5/2020 од 16. марта 2020. године задужен је Покрајински секретаријат за здравство да, у сарадњи са Покрајинским секретаријатом за финансије, отвори наменски рачун за помоћ здравственим радницима. У циљу пружања новчане помоћи запосленима који обављају послове здравствене заштите у здравственим установама на територији АП Војводине у условима проглашења болести COVID - 19 изазваног вирусом SARS-COV-2 заразном болешћу отворен је наменски рачун. Пренос новчаних средстава у оквиру организоване хуманитарне помоћи лицима која спроводе активности на спречавању појаве, ширењу у сузбијању ове заразне болести и на заштити становништва од ове заразне болести вршиће се здравственим установама. У циљу реализације наведеног пројекта Покрајински секретар за здравство образовао је 23. марта 2021. године решењем број:138 -031-99/2020- 02 Комисију за утврђивање критеријума за доделу помоћи здравственим радницима у условима изазваним заразном болести COVID 19. Наведена Комисија образована је као стручна и саветодавна комисија Покрајинског секретаријата за здравство и чине је представници Института за јавно здравље Војводине Нови Сад, здравствених установа терцијарног, секундарног и примарног нивоа здравствене заштите са територије Аутономне покрајине Војводине. Задатак Комисије је био да утврди врсту помоћи, кориснике и критеријуме за доделу помоћи здравственим радницима у здравственим установама чији је оснивач Аутономна покрајина Војводина, са наменског рачуна - Покрајински секретаријат за здравство - помоћ здравственим радницима, а на основу којих ће се исплаћивати средства са наведеног рачуна и сачини о истом извештај. Сагледавши све чињенице као и средства која се налазе на располагању, Комисија за утврђивање критеријума за доделу помоћи здравственим радницима у условима изазваним заразном болести COVID 19, је дошла до закључка да је обим средстава недовољан за првобитну намену, а сума која би била исказана појединачно, непримерена високом степену радног ангажовања и ризика који носи изложеност корона вирусу. Стога Комисија предлаже Покрајинском секретаријату за здравство да се поменута средства пренамене и дају здравственим установама у виду медицинске опреме која се користи не само у лечењу COVID 19 већ и за друге, хроничне незаразне болести од значаја за популацију у Војводини. Покрајинска влада , на 35. седници одржаној 28. маја 2021. године, размотрила је Информацију о потреби опредељивања средстава са наменског рачуна Помоћ здравственим радницима са предлогом здравствених установа и медицинске опреме која се обезбеђује и донела следеће закључке којим задужује се Покрајински секретаријат за здравство да средства планирана Покрајинском скупштинском одлуком о буџету Аутономне покрајине Војводине за 2021. годину (''Службени лист АПВ'', број 66/20), програм 1803 Развој квалитета и доступности здравствене заштите, пројекат 18034013 Помоћ здравственим радницима у условима заразне болести COVID 19 у здравственим установама на територији Аутономне покрајине Војводине, у износу од 36.638.259,00 динара, утроши ради набавке следеће медицинске опреме: 66 комада ЕКГ апарата (симултаних 12 - каналних), 9 комада дефибрилатора (бифазних клиничких са пејсингом), 60 комада аутоматизованих спољашњих дефибрилатора и 8 комада апарата за центрифугирање узорака крви са 32 места, за потребе здравствених установа чији је оснивач Аутономна покрајина Војводина и да Покрајински секретаријат за здравство да Клиничком центру Војводине, Нови Сад који ће у циљу економичног трошења јавних средстава спровести поступак јавне набавке у име и за рачун свих здравствених установа , пренесе средства до износа у висини од 36.638.259,00 динара, за набавку медицинске опреме за потребе здравствених установа чији је оснивач Аутономна покрајина Војводина.

Година почетка: 2020. година Година завршетка: 202 1 . година